Document ID: /roh_data/filtered/fineweb-2-filterrobots_roh.jsonl.gz/31517

Auas en il Grischun, avant e davos las ovras
- Sonda, 21.7.2012, 17:25
Sur da l’En che schuschura ed il silenzi davostiers
Durant che la mancanza d’aua daventa pli e pli fitg in problem fundamental e global, ha la Svizra aua avunda. Dapertut avain nus flums e flumets, auals ed aualets e funtaunas claras cun aua da qualitad ch’ins po vender. E nus en il Grischun essan anc bler pli bain vidlonder. Tant’aua sco nus ha nagin, gnanc ils Vallais.
Cun tant’aua e tant bun’aua, vessi vairamain da dar nagins problems en quest connex. Durant il tschientaner passà hani cumenzà a nizzegiar la forza immensa da l’aua per far ordlonder forza electrica.
Ils films vegls che Arnold Rauch ha chattà en il archiv da la Televisiun Rumantscha mussan tge influenza enorma che las ovras electricas han gì sin nossas auas!